O Garmo de Pondiellos (en castellano Aguja de Arnales) ye un garmo de 3.020 metros que se troba en a provincia de Uesca (Aragón).

Descripción
Ista cima no se trobaba inicialment incluyida en a lista oficial de tresmils, encara que dimpués s'ha puesto comprobar que sí cumple os criterios ta estar incluyiu. Ye deseparada por una chicota breca d'o conchunto formau por a punda de ra Nevera y a punda Alta de Pondiellos, toz tres formando o macizo d'os Infiernos.

Os primers montanyers que han investigau iste garmo l'han dito Agulla d'Arnals, por trobarse chunto a o pico de ros Arnals, apareixindo iste nombre ya en bellas publicacions, encara que dende 2016 o Gubierno d'Aragón lo denomina oficialment como Garmo de Pondiellos.

Toponimia
Pareixe que o toponimo Pondiellos ye un diminutivo en plural de puent con a "-o-" sin diftongar, "ponte", y o sufixo -iello.

O sufixo podría haber estau readaptau a traviés d'o castellano, ya que en realidat l'aragonés tensino tiende a fer os diminutivos con o sufixo -iecho, por o que sería mas natural a forma *Pondiechos.
Garmo de Pondiellos